# Comparticions Windows

&Mike.McBride; &Mike.McBride.mail;
&Jost.Schenck; &Jost.Schenck.mail;
&traductor.Antoni.Bella;
20-11-2009
&kde; 4.4
KDE
Arranjament del sistema
Recursos compartits de Windows

## Comparticions Windows

### Introducció

En moltes xarxes petites d'àrea local el protocol SMB s'usa per a proporcionar serveis de xarxa. Sovint també s'usen noms com «Xarxa de &Windows;», «&Windows; per a xarxa de grups de treball» o «LanManager». Usant SMB podreu accedir als anomenats directoris «compartits» (&pex; els disponibles mitjançant el servidor) així com les impressores.

El &kde; conté la implementació integrada per al protocol SMB. Com el &kde; és transparent a la xarxa, això significa que podeu accedir als serveis SMB compartits des de qualsevol lloc des del que pugueu accedir als vostres fitxers locals, per exemple el gestor de fitxers &konqueror; i el diàleg de fitxers. Per a usar això haureu de proporcionar al &kde; algunes dades de la vostra xarxa SMB. Però no us preocupeu, perquè això és tan senzill com, per exemple, que tots els clients Windows de la vostra xarxa necessiten i tenen la mateixa informació.

Per a que el protocol SMB funcioni és necessari que Samba estiga correctament instal·lat. Si teniu un controlador de domini NT, almenys necessitareu la versió 2.0 o superior de Samba. Si desitgeu accedir als recursos compartits de &Windows; 2000, necessitareu la versió 2.0.7 o superior de Samba. Les versions més antigues podrien funcionar però no han estat provades.

### Ús

Tot i que existeixen moltes xarxes SMB insegures que permeten l'accés a tothom, en principi haureu d'autenticar-vos per accedir als serveis d'un servidor SMB. Per omissió, el &kde; usarà les dades introduïdes en els camps Nom de l'usuari per omissió i Contrasenya per omissió per a autenticar-se en màquines SMB. Si deixeu buit el camp Nom de l'usuari per omissió, el &kde; intentarà accedir a les màquines SMB sense nom d'usuari. Si deixeu el camp de la contrasenya buit, ho intentarà sense contrasenya. Si el &kde; no hi aconsegueix accedir usant aquests valors, se us demanarà un nom d'usuari i una contrasenya.

Si bé és molt còmode que el &kde; desi les vostres contrasenyes SMB, això pot resultar en un problema de seguretat. Si useu SMB en un entorn insegur, no tindríeu que desar les vostres contrasenyes, sinó introduir-les cada vegada que necessiteu accedir a una màquina SMB.