&Pamela.Roberts;
&traductor.Antoni.Bella;
06-11-2003
3.2

# Desar la configuració i els perfils

## Opcions generals

Quan tanqueu el &konqueror; les actuals preferències en el menú Visualitza (tals com els elements Mode de vista, Usa index.html i Mostra fitxers ocults) seran desades automàticament com a opcions per omissió; de tota manera, podeu fer que el &konqueror; recordi aquestes opcions seleccionant Arranjament Desa el perfil de vista "Navegació web"... i les opcions actuals seran les emprades pel &konqueror; la propera vegada sigui iniciat.

Però també podeu especificar diferents preferències en el menú Visualitza per a una carpeta individual. Per a fer això, marqueu la caixa Desa les propietats de vista a la carpeta en el menú Arranjament, canvieu les preferències de Visualitza en la manera que vulgueu i aleshores desmarqueu la caixa Desa les propietats de vista a la carpeta. En realitzar aquesta operació es crea un fitxer `.directory` en aquesta carpeta per a desar les preferències de l'element Visualitza. Empreu l'opció Arranjament Elimina les propietats de la carpeta per eliminar les preferències específiques d'aquesta carpeta (o simplement elimineu el fitxer `.directory`).

Un bonic ús d'aquesta característica és si teniu una carpeta plena de fotografies. Podeu establir que aquesta carpeta en particular us mostri miniatures de les fotografies (escollint Vista d'icones i Vista prèvia Mostra vistes prèvies des del menú Visualitza) quan l'obriu, mentre que no ho faci amb les altres carpetes.

## Visualitza perfils

El &konqueror; pot desar un conjunt d'opcions com a un perfil de vista. Alguns perfils de vista formen part de la instal·lació estàndard del &konqueror;, tals com el Navegador web i el Gestor de fitxers, però també podeu afegir-hi els vostres propis.

Per a modificar un perfil de vista (per exemple, el Navegador web), carregueu el perfil amb Arranjament Carrega el perfil de vista Navegador web , i canvieu les preferències del &konqueror; en la manera que vulgueu. Ara seleccioneu Arranjament Desa el perfil de vista "Navegador web".... En el diàleg que apareixerà, podreu canviar el nom del perfil, el qual crearà un nou perfil amb aquest nom, o podeu deixar el nom tal qual i es modificarà el perfil actual. Si seleccioneu Desa els URL en el perfil, l'&URL; actual serà carregada quan carregueu aquest perfil de vista. Això funciona de manera similar a la pàgina inici en la majoria de navegadors. Si voleu que el &konqueror; s'iniciï amb una finestra buida introduïu `about:blank` a la barra de localització abans de desar el perfil.

Podeu crear una icona de l'escriptori per iniciar el &konqueror; amb el nou perfil. Primer creeu una icona de l'escriptori arrossegant la icona del &konqueror; des del menú K fins l'escriptori i seleccioneu Copia aquí. Aleshores feu clic dret a sobre de la nova icona, seleccioneu Propietats... i canvieu el Nom del programa a la pàgina amb pestanya Execució modifiqueu ``kfmclient` `openProfile El_nou_perfil``, el El_nou_perfil pel nom amb el que s'hagi anomenat anteriorment. Després a la pàgina amb pestanya General, canvieu el nom a quelcom com `El_nou_perfil` i escolliu una icona més escaient.