# Configuració de Nepomuk per a la cerca a l'escriptori

Sebastian
Trueg
<trueg@kde.org>
&Anne-Marie.Mahfouf; &Anne-Marie.Mahfouf.mail;
&traductor.Antoni.Bella;
18-11-2010
&kde; 4.6
KDE
KControl
nepomuk
strigi
cerca a l'escriptori

## Introducció

Aquest mòdul permet configurar certes parts de la cerca a l'escriptori i de l'escriptori semàntic Nepomuk. Es pot trobar més informació sobre l'escriptori semàntic Nepomuk a la pàgina principal de Nepomuk.

### Paràmetres bàsics

La pàgina de configuració bàsica permet habilitar o deshabilitar l'escriptori semàntic i sistemes de cerca a l'escriptori.

Hi ha dues caixes de selecció:

- Habilita l'escriptori semàntic del Nepomuk Habilitar l'escriptori semàntic de Nepomuk significa que s'estan executant els serveis de Nepomuk. Aquests serveis proporcionen el desat de metadades/anotacions (els fitxers poden ser etiquetats o classificats en el &dolphin;, per exemple), sinó que també les cerques a l'escriptori es poden fer a través dels executables del &kde; o altra vegada amb el &dolphin;.

- Habilita l'indexador de fitxers d'escriptori Strigi Habilitar l'indexador de fitxers de l'escriptori Strigi significa que s'inicia un servei Strigi de Nepomuk, a més dels serveis estàndard que ja s'estan executant. El servei Strigi s'executarà sobre tots els fitxers en les carpetes de la configuració (veure més endavant) i extreure'n les metadades (com el títol o l'artista en els fitxers de música o fins i tot coses simples com la data de creació). Aquestes metadades seran exposades a través de la cerca a l'escriptori de la mateixa manera que les anotacions manuals s'han esmentat anteriorment.

A la dreta de Habilita l'escriptori semàntic del Nepomuk podeu fer clic a Detalls... i un diàleg us informarà sobre l'estat del magatzem de metadades del KDE: quants fitxers estan indexats i la mida del magatzem.

Sota la caixa de selecció Habilita l'indexador de fitxers d'escriptori Strigi es mostra l'estat actual del servei Strigi. El servei té quatre estats d'operació normal:

- L'indexador de fitxers està desocupat - L'indexador de fitxers no està treballant i resta a l'espera d'un esdeveniment que activi una actualització (un esdeveniment pot ser la creació o modificació d'un fitxer o un temps d'espera per a la revisió completa recurrent).

- Actualment l'Strigi està indexant fitxers en la carpeta «qualsevol» - L'indexador de fitxers s'està executant sobre tots els fitxers de la carpeta «qualsevol», analitza-ne els fitxers nous o modificats.

- S'està comprovant els fitxers nous del sistema de fitxers - L'indexador de fitxers actualment està fent la seva comprovació periòdica per als nous fitxers en totes les carpetes de l'índex. Aquesta comprovació té per objecte trobar els fitxers que no han estat capturats a través del monitoratge normal del sistema de fitxers.

- L'indexador de fitxers s'ha suspès - L'indexador de fitxers s'ha suspès, &ead;, té un estat de pausa. Això pot ser activat per l'usuari, per manca d'espai en disc o un ordinador portàtil en un estat d'estalvi d'energia. En els dos últims casos el indexats es reprendran una vegada resolta la causa de la suspensió.

A part dels estats d'operació normal el servei Strigi pot tenir un estat erroni. Hi ha dues possibilitats:

- El servei Strigi ha fallat en inicialitzar-se, probablement degut a un problema d'instal·lació. - Això succeeix poques vegades i significa que un connector cabdal no s'ha pogut carregar. Això es pot deure a un problema d'instal·lació (falten dependències) o a causa d'una configuració incorrecta del sistema de connectors de &kde;.

- Qualsevol altre error ve a indicar un problema de comunicació amb el servei. Aquests errors es produeixen pel subsistema de &DBus; i han de ser avaluats cas per cas.

### Consulta d'escriptori

Aquesta pestanya permet afinar quins fitxers i carpetes seran analitzats per l'indexador de fitxers Strigi explicat anteriorment. El plafó de l'esquerra permet seleccionar les carpetes a on s'hauran de cercar els fitxers a analitzar. Per omissió seran analitzades la carpeta d'inici i totes les subcarpetes. Simplement desmarcant una carpeta la podeu excloure. També és possible incloure una subcarpeta estant la pare exclosa marcant-la altra vegada. Això permet una selecció més fina de les carpetes per al seu anàlisi.

El plafó de la dreta permet definir els filtres a excloure. Els noms de tots els fitxers que es troben a les carpetes configurades són comparats amb aquests filtres. Només serà analitzat si cap d'ells coincideix amb el fitxer. Això és molt útil per excloure fitxers de registre, còpies de seguretat, &etc;

### Còpia de seguretat

En aquesta pestanya podeu decidir fer una còpia de seguretat de totes les dades que no es poden restaurar d'altra manera. Això inclou les etiquetes creades manualment, les qualificacions, així com també les dades estadístiques. Per omissió no es fa còpia de seguretat de manera que si la necessiteu haureu de decidir què fer. Disposeu de dues possibilitats: còpies de seguretat automàtiques i manuals.

#### Còpia de seguretat automàtica

Primer trieu la Freqüència de la còpia de seguretat: s'estableix a Deshabilita les còpies de seguretat automàtiques, però es poden triar Còpia de seguretat diària, Còpia de seguretat setmanal o Còpia de seguretat mensual. A continuació, establiu l'Hora de la còpia de seguretat: a qualsevol cosa convenient utilitzant la caixa incremental: podeu ajustar l'hora i els minuts. Finalment, podeu establir un límit per al nombre de fitxers de còpia de seguretat usant Nombre màxim de còpies de seguretat:. Això us donarà la seguretat que no perdeu espai en el disc i només es conservaran un cert nombre de fitxers de seguretat, 10 és el nombre definit per omissió.

Les vostres còpies de seguretat automàtiques es desen localment en el següent directori: `$KDEHOME/share/apps/nepomuk/backupsync/backups/`.

#### Eines

- Còpia de seguretat manual... També podeu fer còpies de seguretat manuals. Les còpies de seguretat manuals seran desades a la localització triada, com un fitxer. Feu clic a Còpia de seguretat manual... i us guiarà un assistent. Primer haureu d'apuntar a la localització del fitxer per a la còpia de seguretat. Introduïu una ruta vàlida completa en el camp o utilitzeu el diàleg de fitxer per apuntar a un fitxer.

  Podeu crear un nou fitxer a la carpeta de la vostra elecció i després apuntar a aquest nou fitxer.

  Després feu clic al botó Següent i el diàleg us informarà que la còpia de seguretat s'ha fet.

- Restaura còpia de seguretat... Si voleu restaurar posteriorment una còpia de seguretat, utilitzeu aquest botó i seguiu l'assistent. La còpia de seguretat serà fusionada a la base de dades local del Nepomuk.

### Arranjament avançat

En aquesta pestanya es pot determinar la quantitat màxima de memòria principal del sistema que usarà el Nepomuk per al seu procés de base de dades. Com més memòria disponible per a Nepomuk, millor serà el seu rendiment.